CELEX: 32007R0874
Language: hu
Date: 2007-07-24 00:00:00
Title: A Bizottság 874/2007/EK rendelete ( 2007. július 24. ) a szárított takarmányra vonatkozó támogatás végső összegének a 2006/2007-es gazdasági év tekintetében történő megállapításáról

25.7.2007   
            
            
               HU
            
            
               Az Európai Unió Hivatalos Lapja
            
            
               L 193/5
            
         
      A BIZOTTSÁG 874/2007/EK RENDELETE
   
   (2007. július 24.)
   a szárított takarmányra vonatkozó támogatás végső összegének a 2006/2007-es gazdasági év tekintetében történő megállapításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szárított takarmány piacának közös szervezéséről szóló, 2003. szeptember 29-i 1786/2003/EK tanácsi rendeletre (1) és különösen annak 20. cikkére,
   mivel:
   
               (1)
            
            
               Az 1786/2003/EK rendelet 4. cikkének (2) bekezdése megállapítja a szárított takarmány feldolgozásával foglalkozó vállalkozásoknak nyújtandó támogatás összegét az ugyanennek a rendeletnek az 5. cikke (1) bekezdésében feltüntetett maximális garantált mennyiség határáig.
            
         
               (2)
            
            
               A szárított takarmány piacának közös szervezéséről szóló 1786/2003/EK tanácsi rendelet alkalmazási szabályainak megállapításáról szóló, 2005. március 7-i 382/2005/EK bizottsági rendelet (2) 33. cikke (1) bekezdése első albekezdésének megfelelően a tagállamok értesítették a Bizottságot a szárított takarmány azon mennyiségeiről, amelyekre támogatási kérelmet nyújtottak be a 2006/2007-es gazdasági évre vonatkozóan. A közölt adatok alapján a szárított takarmányra vonatkozó maximális garantált mennyiséget nem lépték túl.
            
         
               (3)
            
            
               Az 1786/2003/EK rendelet 4. cikke (2) bekezdésének megfelelően a szárított takarmányra vonatkozó támogatás összege tehát tonnánként 33 EUR.
            
         
               (4)
            
            
               Az e rendeletben előírt intézkedések összhangban vannak a Gabonapiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 2006/2007-es gazdasági évre a szárított takarmányra vonatkozó támogatás végső összege tonnánként 33 EUR.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. július 24-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 270., 2003.10.21., 114. o. A legutóbb a 456/2006/EK rendelettel (HL L 82., 2006.3.21., 1. o.) módosított rendelet.
   
      (2)  HL L 61., 2005.3.8., 4. o. A legutóbb a 116/2007/EK rendelettel (HL L 35., 2007.2.8., 7. o.) módosított rendelet.